
Dokumenta datumu 

skatīt laika zīmogā. 

Nr. 1.5- 573
Iepirkuma procedūras Nr. VS 2024/15
Piegādātājiem
Atbildes uz pretendenta jautājumiem
Sabiedrības ar ierobežotu atbildību „Vidzemes slimnīca” iepirkumu komisija sniedz atbildes uz pretendenta jautājumu iepirkumā “Vidzemes slimnīcas Centrālās sterilizācijas nodaļas pārbūves projektēšana, pārbūve un autoruzraudzība”, iepirkuma identifikācijas Nr. VS 2024/15 (turpmāk- Atklāts konkurss):

1. JAUTĀJUMS: Pēc sniegtās informācijas, esošā apdare, lielākoties, ir ģipškartona apšuvums gan sienām, gan griestiem. Vai Pasūtītājs vēlas visu šo konstrukciju demontāžu (darba uzdevums punkts Nr. 7.1.2) un pēc tam veikt sienu un griestu apmetuma izbūvi un visas komunikācijas un gaisa vadi atbilstoši tiek iebūvēti atsevišķās šahtās, piemēram, ģipškartona?

ATBILDE: Apdares demontāža un atjaunošana veicama saskaņā ar Darba uzdevuma 7.1.2. punktu. Ņemot vērā, ka projektēšanas laikā nepieciešams papildus apsekot konstrukcijas (Tehniskās specifikācijas 3.pielikuma tehniskās apsekošanas atzinumā sniegtos secinājumus) un inženiertīklus, kā arī to, ka apsekojamās konstrukcijas un inženiertīkli lielākoties ir zem ģipškartona apdares, ir nepieciešama konstrukciju un inženiertīklu atsegšana, tostarp, esošās apdares demontāža. 

2. JAUTĀJUMS: Lūdzam sniegt informāciju par esošās datu pārraides (darba uzdevums punkts nr.8.5) tīklu kategorijas kabeļiem un gala iekārtām, kādas kategorijas iekārtas šobrīd ir izbūvētas?

ATBILDE: Ar esošo ESS infrastruktūru var iepazīties Tehniskās specifikācijas 6.pielikuma 6 sējuma VS sadaļā. Esošā ESS izbūvēta izmantojot Cat 5e UTP kabeļus. Ņemot vērā, ka tiek mainīts iekārtu novietojums,  telpu plānojums, un esošo kabeļu pagarināšana nav pieļaujama,  nepieciešams izbūvēt jaunu ESS,  izmantojot Cat 5e FTP kabeļus. ESS infrastruktūra jāsaslēdz ar CISCO infrastruktūras komutatoriem, kas nodrošina noteikto protokolu, lokālu infrastruktūras pārraudzību un pārvaldību (Darba uzdevuma 8.4. punkts). Vēršam uzmanību, ka Darba uzdevuma 6.8.1.punktā minētā zvana signāla saņemšana jānodrošina personāla telpā, instrumentu mazgāšanas – dezinfekcijas telpā, pakošanas telpā un personāla atpūtas telpā. Esošais telefonu tīkls netiek atjaunots, t.i., tiek demontēts.

 3.
JAUTĀJUMS: Lūdzam izsniegt esošo saspiestā gaisa sistēmas (darba uzdevuma 10.1 punkts) cauruļvadu diametrus un plānotās iekārtas un to patēriņus, lai saprastu šīs sistēmas nepieciešamību pārbūvēt, atbilstoši veicamo darbu apjomu un tā izmaksas.

ATBILDE: Ar esošo saspiestā gaisa apgādes sistēmu var iepazīties Tehniskās specifikācijas 6.pielikumā 1. sējums TN sadaļa. Saspiestā gaisa sistēmai netiek palielināts patēriņš, t.i.,  jaunajām iekārtām patēriņš būs līdzvērtīgs esošajam patēriņam.

4. JAUTĀJUMS: Lūdzam precizēt kāda tipa kanālus ir paredzēts izbūvēt, ja sistēma ir jāizbūvē virs griestiem?
ATBILDE: Saskaņā ar darba uzdevuma 7.1.2.punktu komunikācijas, t.sk., saspiestā gaisa apgādes sistēma, izbūvējamas slēpti (iešūtas šahtās ar atbilstoša izmēra revīzijas lūkām (ar ģipškartona apdari, špaktelētas, krāsotas, vietās, kur sienas flīzētas revīzijas lūku apdare - flīzēta).

5. JAUTĀJUMS: Lūdzam sniegt informāciju par esošās EL sadalnes jaudām pievadkabeļa -šķērsgriezums un jaudas, esošo iekārtu kopējā elektrojauda - patērētā, un arī plānoto iekārtu elektrojaudas.

ATBILDE: Ar esošo EL infrastruktūru var iepazīties iepirkuma dokumentācijai pievienotajā Tehniskās specifikācijas 6.pielikumā 4 sējums EL sadaļa (aprēķina shēma EL-B0-3 un BL-B0-4). Projekta ietvaros tiek mainītas medicīniskās iekārtas: 

1. esošos 2 gab. autoklāvus pret jauniem 2 gab. autoklāviem (jauda ~ 34 kW/katrai);

2. esošās 2 gab. mazgāšanas dezinfekcijas iekārtas pret jaunām 2 gab. mazgāšanas dezinfekcijas iekārtām (jauda ~ 24 kW/katrai);

3. esošo 1 gab. endoskopu mazgāšanas mašīnu pret jaunu 1 gab. endoskopu mazgāšanas mašīnu (jauda ~ 10,5 kW);

4. esošās 2 gab. priekšapstrādes stacijas pret jaunām 2 gab. priekšapstrādes stacijām  (jauda ~ 8 kW/katrai).
Šīm visām iekārtām nepieciešams trīs fāzu elektroenerģijas pieslēgums.

Iepirkuma komisijas priekšsēdētāja




Lauma Meldere
Dokuments ir parakstīts ar drošo elektronsiko parakstu un satur laika zīmogu.

